作者:顏真卿
標題:又溪館聽蟬聯句
內容:高樹多涼吹，疏蟬足斷聲。——楊憑已催居客感，更使別人驚。——楊凝晚夏猶知急，新秋別有情。——權器危湍和不似，細管學難成。——陸羽當斅附金重，無貪曜火明。——顏真卿青松四面落，白髮一重生。——耿湋向夕音彌厲，迎風翼更輕。——喬單嘶出迥樹，餘響思空城。——裴幼清嘒唳松間坐，蕭寥竹裡行。——伯成如何長飲露，高潔未能名。——皎然